laion/Wikipedia-Exotic huggingface dataset:
Sõjamäe hiis

Sõjamäe hiis on pargi- ja mälestusehitiste kompleks, mida hakati 1920. aastatel Jüriöö ülestõusu mälestamiseks rajama Tallinna Sõjamäe kõrgendikule. 1926 – Eesti Kultuuriajalooline Selts tegi ettepaneku rajada Sõjamäe kõrgendikule ajalooline mälestusmärk 1927 – püstitati esimene, ajutine mälestuskivi 1933 – moodustati Sõjamäe Kaunistamise Komitee – alustati puude istutamisega – korraldati hiie üldlahenduse arhitektuurivõistlus 1934 – arhitekt Johann Ostrat koostas võistluskavandite alusel hiie projekti. Hiie ala hõlmas 5 hektarit ning hiis koosnes seitsmest osast: Rahvakogunemise lagendik Urila – maa-aluses osas oleks olnud nimetu rahvuskangelase põrm ja igavene tuli Tulila – see oleks olnud sel ajal kõrgeim ehitis Eestis (130 meetrit), mille sees oleks olnud lift ja trepp ning mille tipus oleks olnud tuleruum. Tuli oleks pidanud paistma Soome Rahvuskangelaste puhkepaik – nii tegelike kui ka sümboolsete suurkujude matmiseks Kuninga tammed – neli tamme Paides 1343. aastal langenud nelja eestlaste juhi mälestuseks ja mälestuskivi, kuhu oli raiutud aastaarv "1343". Kivi kaugus Tulilast (130 meetrit) oli kavandatud võrdsena Tulila kõrgusega Vaikne veekogu Mets 1937 – oli rajatud teedevõrk ja hiie ala oli planeeritud 1939–1940 – erakordselt külm talv hävitas enamiku istutatud puudest 1941 – Tallinna ümbruse lahingud II maailmasõjas põhjustasid hiiele olulist kahju 1943 – algselt oli kavandatud hiie avamine Eesti Vabariigi 25. aastapäeva ja Jüriöö ülestõusu 600. aastapäeva puhul 1950–1960. aastad – rajati uusi tööstusettevõtteid, osaliselt ka hiie alale 1963 – Tallinna Linnamuuseumi Kodu-uurimise ring hakkas istutama uusi puid Praegu on hiiest säilinud üks Kuninga tammedest ja 1343. aasta mälestuskivi. Alates 1990. aastatest on hiie säilinud alale hakatud rajama Jüriöö parki. "Sõjamäe hiis". Postkaardikogu. 1930. aastad; Robert Nerman. "Lasnamäe ajalugu". Eesti Entsüklopeediakirjastus. Tallinn 1998. Lk 209–213; Tiina Tammet. "Eesti pargi- ja aiaarhitektuur 1920.-30. aastatel". Eesti Kunstiakadeemia Toimetised 11. Tallinn 2003. Lk 88–92; "Sõjamäe hiis". Entsüklopeedia Tallinn 2. Eesti Entsüklopeediakirjastus. Tallinn 2004. Lk 195–196;
Ivalo

Ivalo (põhjasaami keeles Avvil, koltasaami keeles Âʹvvel, Inari saami keeles Avveel) on küla Soomes Lapi maakonnas Inari vallas. 2008. aastal oli külas 3998 elanikku. Ivalo küla on saanud nime Ivalo jõe järgi (Inari on saami keeles Avveeljuuhâ, üldise arvamuse järgi on sõna avveel tähendus 'voolav'). 20. sajandi alguseni kandis küla nime Kyrö. Praegune nimi juurdus 1930. aastatel. Kalle Pirhonen. Inarin kunnanjohtaja Tanskan pikkuprinsessan Ivalo-nimestä: "Hieno juttu". Iltasanomat, 15. aprill 2011. (Kasutatud 16. aprillil 2011.)
Ludacris

Christopher Brian Bridges (sündinud 11. septembril 1977 Champaignis Illinoisis), esinejanimega Ludacris, on Ameerika Ühendriikide räppar ja näitleja. Ta on võitnud kolm Grammy auhinda. Tema abikaasa, modell Eudoxie Mbouguiengue on Gaboni päritolu.
Pärnu Linnameeskond II

Pärnu Linnameeskond II oli Eesti jalgpalliklubi Pärnu Linnameeskond duubelmeeskond. Pärnu Linnameeskond
Chris Brown (jooksja)

Christopher Brown (sündinud 15. augustil 1978) on Bahama jooksja, kes võistleb peamiselt 400 meetri jooksus. Ta on võitnud medaleid individuaalaladel ja ka neli medalit maailmameistrivõistlustelt teatejooksus. 2007. aastal, oma kõige edukamal aastal, võitis Brown Pan-Ameerika mängudel kuldmedali nii individuaalses 400 meetri jooksus kui ka 4×400 meetri teatejooksus. 2007. aasta kergejõustiku maailmameistrivõistlustel Ōsakas lõi Brown Bahama ametliku rekordi, kui lõpetas 400 m jooksu finaalis neljandana. Samadel maailmameistrivõistlustel võitis Brown koos Avard Moncuri, Andrae Williamsi ja Michael Mathieuga hõbeda 4×400 m teatejooksus. 2008. aastal uuendas ta Oslos taas Bahama rekordit 400 m jooksus, uus tulemus oli 44,40. 2012. aasta olümpiamängudel võitis Brown Bahama teateneliku (Cris Brown, Demetriud Pinder, Michael Mathieu, Ramon Miller) koosseisus olümpiakulla ja püstitas ka uue Bahama rekordi, 2.56,72.
Tallinna FC Eurouniv

Tallinna FC Eurouniv on endine Eesti jalgpalliklubi.
Hannes Anier

Hannes Anier (sündinud 16. jaanuaril 1993 Tallinnas) on Eesti jalgpallur (ründaja). Ta mängib Eesti Meistriliiga klubis Tallinna FCI Levadia. Hannes Anier alustas jalgpallurikarjääri Esiliiga meeskonnas Valga FC Warrior. Anieri debüüt tuli 31. mail 2009, kui ta sisenes mängu 76. mänguminutil, vahetades välja Bert Klemmeri. Anieri esimene mäng põhikoosseisust alustades tuli 5. juulil 2009 Tallinna FC Flora II vastu, samas mängus lõi Anier ka oma esimese värava Valga FC Warrioris. Anier mängis kokku 4 kohtumist Valga FC Warriori ridades, enne seda kui ta Tallinna FC Flora II ridades mängima hakkas. Samal ajal kui Hannes Anier mängis Valga FC Warriori, mängis ta ka Teises liigas FC Elva ridades, mis tegutses 2009. aastal Warriori duublina. FC Elvas tegi Anier kaasa kolm kohtumist ning lõi ühe värava. Anier tegi esimese mängu Tallinna FC Flora duubelmeeskonnas 2. augustil 2009 Viljandi JK Tuleviku duubelmeeskonna vastu. Esimesel hooajal tegi Hannes Anier kaasa 11 kohtumises, kaasarvatud kahes karikamängus. Kokku lõi ta esimesel hooajal neli väravat. Oma teisel hooajal Flora II-s tegi Hannes Anier kaasa juba 27 kohtumises ning lõi kokku 13 väravat. Anier debüteeris Flora esindusmeeskonnas juba 16-aastaselt 4. augustil 2009, kui ta Meistriliiga mängus Nõmme JK Kalju vastu 53. mänguminutil vahetas välja Aivar Anniste. Samal hooajal sai Anier mängida 52 minutit põhikoosseisus kohtumises Paide Linnameeskonnaga, mis lõppes 0:0 viigiga. Anieri esimene täispikk kohtumine Floras tuli 2011. aasta Eesti Superkarika mängus Tallinna FC Levadia vastu, mis lõppes väravateta viigiga, kuid mille penaltiseerias Tallinna FC Flora võitis. Jaanuaris 2018 siirdus Anier Taani klubisse Thisted FC. Juulis 2018 liitus Anier Tallinna Kaleviga. Hannes Anier tegi debüüdi A-koondises 4. juunil 2014 mängus Islandi vastu. Oma teises koondisemängus 7. juunil 2014 Tadžikistani vastu lõi ta värava. Ta on esindanud Eestit noortekoondiste tasemel. Ta oli kutsutud Eesti U19 koondisse, mis osales kodusel 2012. aasta U19 Euroopa meistrivõistluste finaalturniiril. Anieri vanem vend Henrii on samuti profijalgpallur. Uuendatud seisuga 22. november 2017 Evald Tipneri karikavõistlused Eesti Superkarikas Kõik mängud UEFA Meistrite Liigas Tallinna FC Flora Meistriliiga: 2011, 2017 Evald Tipneri karikas: 2011, 2016 Eesti Superkarikas: 2011, 2016 Eesti jalgpallikoondislaste loend Thisted henter estisk Agger-erstatning‚ bold.dk, 20 January 2018 Hannes Anier teenis välislepingu ning siirdub Taanisse "Hannes Anier naasis Eestisse ja võib juba täna debüüdi teha". Originaali arhiivikoopia seisuga 1. oktoober 2018. Vaadatud 1. oktoobril 2018. http://jalgpall.ee/news.php?st=style_fp.css&news_id=3958 Eesti Jalgpalli Liidu profiil FC Flora profiil Transfermarkti profiil Koondise mängud
Nadežda Krupskaja

Nadežda Konstantinovna Krupskaja (vene keeles Надежда Константиновна Крупская; 26. veebruar (14. veebruar vkj) 1869 Peterburi, Venemaa Keisririik – 27. veebruar 1939 Moskva, NSV Liit) oli Vene revolutsionäär ja Nõukogude Liidu partei-, ühiskonna- ja kultuuritegelane, noorsoo kommunistliku hariduse ja kasvatuse põhiideoloog ja organisaator. 1898. aastast oli ta Vene revolutsionääri Vladimir Lenini abikaasa. Nadežda Krupskaja oli NSV Liidu Rahvakomissaride Nõukogu haridusasjade rahvakomissari asetäitja aastail 1929–1939. Sündis aadliperes. Isa Konstantin Ignatjevitš Krupski (1838–1883) oli Vene ohvitseride komitee liige ning toetas 1863. aasta jaanuariülestõusu. Ema Elizaveta Vassiljevna Tistrova oli koduõpetaja. Marksismiga tutvus Krupskaja tunduvalt varem kui Lenin, kuna pärast tema isa surma 1883. aastal jäi isa testamendi järgi Krupskite pere Nikolai Utini hoole alla, kes käis läbi Marxiga. 1887. aastal lõpetas kuldmedaliga tütarlaste eragümnaasiumi Peterburis.
Tartu Harrastajad

Tartu Harrastajad (Tartu Quattromed) oli Eesti jalgpalliklubi. Klubi lõpetas tegevuse enne 2013. aasta hooaja algust, nimetades end Tartu FC Santoseks. Eesti jalgpallisüsteemis kasvas litsentseeritavate klubide hulk EJL, 28. jaanuar 2013 Klubi EJL-i kodulehel
FC Kuressaare U21

FC Kuressaare II on Eesti jalgpalliklubi FC Kuressaare duubelmeeskond, mis mängib Esiliiga B-s. 2000. aastal Esiliigas startiv Muhumaa Jalgpalliklubi täitis lagunenud Jõhvi JK Eesti Põlevkivist tühjaks jäänud kohta. "Juriidiliselt muutis Jõhvi klubi oma nime Muhumaa JK-s,” selgitas Eesti Jalgpalli Liidu peasekretär Tõnu Sirel. Tegelikult ei seo Muhumaa klubi Ida-Virumaa jalgpallikantsiga miski. Tegemist oli FC Flora initsiatiivil loodud FC Kuressaare duubelmeeskonnaga. 2015. aastal muudeti Sörve JK nimi FC Kuressaare II-ks. II liiga Võitjad (1): 2003 2. koht (4): 2007, 2013, 2021, 2022 3. koht (2): 2001, 2002 1Kuressaare JK Sarma nime all. 2Muhumaa JK nime all. Suur jalgpall jõuab Muhumaale Sõnumileht 9 veebruar 2000 Sörve JK-st sai FC Kuressaare IISaarte Hääl, 20. jaanuar 2015 Võistkond jalgpall.ee Sörve JK jalgpall.ee
Philip MacDonald

Philip MacDonald (5. november 1900 – 10. detsember 1980) oli inglise stsenarist ja kriminaalromaanide autor. MacDonaldi loomingu tuntuim tegelane on kolonel Anthony Ruthven Gethryn. Kirjanik kasutas pseudonüüme Oliver Fleming, Anthony Lawless, Martin Porlock jm. Philip MacDonald sündis 1900. aastal Londonis proosaisti ja näitekirjaniku Ronald MacDonaldi ning näitleja Constance Robertsoni pojana. Philipi isapoolne vanaisa oli šoti luuletaja ja romaanikirjanik George MacDonald. I maailmasõja ajal ja järel teenis MacDonald Briti ratsaväes. Pärast abiellumist kirjanik F. Ruth Howardiga kolis pere 1931. aastal Hollywoodi, kus MacDonald kirjutas proosa kõrval tele- ja raadiosaadete ning filmi stsenaariume. "Kes tappis ministri?" – The Rasp, 1924; eesti keeles: Loodus, 1938 sarjas "Kriminaalromaan" nr 14 "Raspel", Katherine, 1996 "Kadunud kulgsalk" – Patrol (ka The Lost Patrol) 1927; eesti keeles: J. Loosalu, 1936 "Valge vares" – The White Crow, 1928; eesti keeles: Eesti Raamat, 1995 sarjas "Mirabilia" "Silmus" – The Noose, 1930; eesti keeles: Katherine, 2000 "Kättemaksja" – R.I.P. (ka Menace), 1933; eesti keeles: Loodus, 1940 sarjas "Kriminaalromaan" nr 42 "Adrian Messengeri nimekiri" – The List of Adrian Messenger, 1959; eesti keeles: Kunst, 1995 "Aita mind, Peeter" – Mystery in Kensington Gore, 1932; eesti keeles: Turist, 1938 "Rändav laip", Loodus, 1938 sarjas "Kriminaalromaan" nr 23 1953 – Edgar Allan Poe auhind parima lühiloo (Best short story) kategoorias teose "Something to Hide" eest 1956 – Edgar Allan Poe auhind parima lühiloo (Best short story) kategoorias teose "Dream No More" eest Philip MacDonald. Classic Crime Fiction Philip MacDonald. Crime Writers MacDonald, Philip. Gadetection
Tartu FC Santos

Tartu FC Santos on 2006. aastal asutatud Eesti jalgpalliklubi, mis tegutseb Tartus. Tartu FC Santos on asutati 17. märtsil 2006 noorteklubina, 2008. aastal liitusid nad Tartu jalgpalliklubiga Välk 494, et osaleda Eesti jalgpallimeistrivõistlustel. 2013. aasta hooaja eel nimetati Tartu Quattromed Tartu FC Santoseks. Esiliiga B 2. koht (1): 2014 II liiga lõuna/lääs Võitja (3): 2006, 2008, 2013 III liiga lõuna Võitja (1): 2005 IV liiga lõuna Võitja (1): 2004 V liiga lõuna/lääs Võitja (1): 2003 Evald Tipneri karikas 2. koht (1): 2014 Eesti Superkarikas 2. koht (1): 2015 Eesti jalgpalliklubide loend Eesti jalgpallisüsteemis kasvas litsentseeritavate klubide hulk EJL, 28. jaanuar 2013 Eurokohta püüdev FC Santos palkas juhendajaks endise Leedu koondise peatreeneri Postimees, 21. aprill 2014 Santose peatreeneriks on hooaja lõpuni Sagim, Säesk jätkab noortega Soccernet, 22. september 2017 Koduleht Tartu FC Santos EJL-i kodulehel
Tallinna FC EBS Team

Tallinna FC EBS Team on endine Eesti jalgpalliklubi.
Sepistamine

Sepistamine on kuumutatud metalli, tavaliselt raua ja selle sulamite töötlemine. Sepistatud ese, toode on sepis. Sepistamine koosneb seitsmest põhivõttest: a. venitamine ja silumine b. raiumine c. jämendamine d. painutamine e. augulöömine f. väänamine g. sepakeevitus Sepistatakse nii tarbe- kui ka kunstsepiseid; nii käsitööna kui ka tööstuslikult. Esimesed märgid metallitööst Eestist - arvatavalt võõrsilt toodud metalli sepistamisest - pärinevad eelrooma rauaajast. Märksa täpsemad andmed pärinevad aga hilisest eelrooma rauaajast, mil Põhja- ja Lääne-Eesti kalmetesse ilmub arvukalt rauast ehteid, tööriistu ja isegi relvi. Kuna see oli ühtlasi aeg, mil üle Eesti rajati terve rida kindlustusi (mäepealseid asulaid), siis võib kõnelda uue ühiskondliku eliidi esilekerkimisest, kelle võim vähemalt ühes osas tulenes kontrolli omamisest rauatöö üle. Rooma rauaajast tuntakse juba mitmeid rauasulatuskohti; ühtlasi võib kõnelda rauatöö oskuste tuntavast arengust ja jõudmisest samale tasemele lõuna- ja läänepoolsete naabritega. Karastamine Lõõmutamine Sepp Teras http://www.arheo.ut.ee/EA3_03.pdf
Iolkós

Iolkós (Ιωλκός) on küla Kreekas Tessaalia piirkonnas Magneesia piirkonnaüksuses Vólose vallas Iolkósi munitsipaalpiirkonnas (endises Iolkósi vallas) Pagasaí lahe põhjarannikul. Külas elas 2001. aastal 103 inimest. Külas on kool ja külaplats (plateia). Antiikajal oli küla kohal Iolkose linn.
İzmit

İzmit (türgi keeles ka Kocaeli) on linn Türgi lääneosas Marmara mere İzmiti lahe kaldal, Kocaeli provintsi halduskeskus. İzmiti varasem kreekakeelne nimi oli Nikomedeia (vanakreeka Νικομήδεια). İzmiti kohal asus linn, mille nimi oli Astacus või Olbia (asutatud 712 eKr). Pärast selle purustamist ehitas Bitüünia kuningas Nikomedes I 264 eKr samasse kohta uue linna, mille nimeks sai Nikomedeia. Nikomedeiast sai üks Väike-Aasia tähtsamaid linnu. Nikomedeia oli Rooma riigi idapoolne pealinn 286–324. 324–330 oli Nikomedeia Bütsantsi ajutine pealinn. 17. augustil 1999 toimunud maavärin magnituudiga 7,4 purustas linna ja selle ümbruse. Linnas on säilinud antiikaegse agoraa, akropoli, amfiteatri ja nekropoli varemed. İzmit on tööstuskeskus, seal asub naftatehas, paberi- ja tsemenditehased. Linnas töötab ka Fordi autotehas.  İzmit – pildid, videod ja helifailid Wikimedia Commonsis İzmiti koduleht
Iolkósi vald

Iolkósi vald (Δήμος Ιωλκού) on endine vald Kreekas Tessaalia piirkonnas Magneesia maakonnas. Selle territoorium on alates 1. jaanuarist 2011 osa Vólose vallast. Elanike arv oli 2011. aastal 2138, 2001. aastal 2071 ja 1991. aastal 2415. Pindala oli 1,981 km². See oli väikseimate Kreeka valdade seas 13. kohal ning väikseim, mis ei kuulunud Ateena linnastusse ega Thessaloníki linnastusse. Valla halduslik ja asustuslik jaotus oli järgmine: Áno Vólose munitsipaalpiirkond Áno Vólos (529 elanikku) Iolkós (103 elanikku) Ágios Onoúfriose munitsipaalpiirkond (Kreeka väikseim munitsipaalpiirkond, 0,200 km²) Ágios Onoúfrios (506 elanikku) Anakasiá munitsipaalpiirkond Anakasiá (933 elanikku) Vallavalitsus asus Áno Vólose külas. Anakasiá külas oli Iolkósi vallakeskus.
Šolban Kara-ool

Šolban Kara-ool (tõva keeles Шолбан Валерий оглу Кара-оол, vene keeles Шолбан Валерьевич Кара-оол; sündinud 18. juulil 1966) on tõva rahvusest Venemaa poliitik. Ta oli Tõva Vabariigi valitsusjuht alates 6. juunist 2007 kuni 7. aprillini 2021. 2012. ja 2016. aastatel toimunud üldvalimistel valiti ta suure häälteenamusega ametisse tagasi.
Anakasiá

Anakasiá (Ανακασιά) on küla Kreekas Tessaalia piirkonnas Magneesia piirkonnaüksuses Vólose vallas. See oli Iolkósi valla ärikeskus. Elanike arv on 933. Anakasiás tegutsevad kool, lütseum, gümnaasium, pangad ja postkontor, külas on ka külaväljak (plateia).
Norden

Norden on suvine sümfooniaorkester, kuhu kuulub 70–100 muusikakõrgkooli õpilast Põhja- või Baltimaadest (Taanist, Islandilt, Soomest, Norrast, Rootsist, Eestist, Lätist, Leedust). Orkestri asutas 1993. aastal kunstiline juht Esa-Pekka Salonen ja orkestri eestvedajaks oli esimesed 15 aastat Rootsi Kontsert. Nordeni keskuseks sai 2008. aastal Kristiansand Norras, kunstiliseks juhiks Rolf Gupta. Adgeri ülikooli, Kristiansandi sümfooniaorkestri ja rahvusvahelise kirikumuusika festivali ühisel ettevõtmisel loodi orkestrile uus korraldus ning tegevus planeeriti kuni aastani 2012. Kontori- ja prooviruume jagatakse Kristiansandi sümfooniaorkestriga Marvikas. Esinemisproovid korraldatakse igal aastal jaanuaris ning orkester tegutseb aktiivselt kolmel nädalal igal suvel. Kandidaate võetakse vastu kõigist piirkondadest, paljud pillimängijad osalevad orkestris mitmel hooajal; vanusepiirang liikmetele on 25 eluaastat. Orkester Norden on käinud tuuridel suures osas Põhjamaades, mujal Euroopas ja Hiinas. Orkestrit on juhtinud mitmed tuntud Põhjamaade dirigendid. Orkestri dirigendid aastatel 1993–2009: 1993 – En Shao 1994 – Leif Segerstam, Ulf Söderblom 1995 – Guido Aijmone Marsan 1996 – Paavo Järvi 1997 – Paavo Järvi 1998 – Paavo Järvi 1999 – Okko Kamu 2000 – Lü Jia 2001 – Okko Kamu 2002 – Susanna Mälkki, Esa-Pekka Salonen, Stefan Solyom 2003 – Okko Kamu 2004 – Mark Wigglesworth 2005 – Okko Kamu 2006 – Vasily Petrenko 2007 – Petri Sakari 2008 – Nicholas Kraemer 2009 – Joorma Panula Orkestri repertuaari kuulub nii ajaloolist klassikalist muusikat kui ka improvisatsiooni ja elektroonikat; Mahleri ja teiste romantiliste klassikute teoseid kõrvuti roki-, popi- ja filmimuusikaga; samuti 20. sajandi klassikat Stravinskilt ja Messiaenilt. Kõige selle juures aga on orkestri keskmes Põhjamaade muusika pärand. Sümfooniaorkester kui kultuuriinstitutsioon on püsivalt arenev, kuigi paljud võivad küüniliselt väita, et suur osa orkestrimuusikast on pärit heliloojatelt, kes surid juba aastakümneid, kui mitte sajandeid tagasi. Orkestril on 21. sajandil aga pidevalt uusi väljakutseid. Koduleht
Anker Jørgensen

Anker Henrik Jørgensen (13. juuli 1922 – 20. märts 2016) oli Taani poliitik, endine Taani peaminister (1972–1973 ja 1975–1982) ja välisminister (1978). Jørgensen sündis Kopenhaagenis jõukas peres Johannes Albert ja Maria Jørgenseni pojana. 1948 abiellus ta Ingrid Kvist Pederseniga (1922–1997). Abielust sündis neli last. Jørgenseni poliitikukarjäär algas varakult. 1950 sai ta ametiühingu liikmeks. 1968–1972 juhtis ta Taani Tööliste Liitu. 1964 valiti ta Sotsiaaldemokraatide esindajana Folketingi saadikuks ja sinna valiti ta palju kordi tagasi. 5. oktoobril 1972 sai Jørgensen sotsiaaldemokraatide juhiks ja ühtlasi Taani peaministriks, kui varem neid ameteid pidanud tema erakonnakaaslane Jens Otto Krag otsustas poliitikast loobuda oma elu tipphetke saabumise järel, milleks oli Taani vastuvõtmine Euroopa Majandusühendusse. Peaministriks oli Jørgensen 14 kuud, mil parlamendivalimiste järel sai 19. detsembril 1973 selleks Venstre juht Poul Hartling, kelle erakonnal oli 175-kohalises Folketingis kõigest 22 kohta ja kes moodustas Taani ajaloo kõige väiksema kandepinnaga vähemusvalitsuse, sest teisi erakondi valitsuses polnudki. Pärast aastat opositsioonis sai Jørgensen 13. veebruaril 1975 taas peaministriks, moodustades oma vähemusvalitsuse. 1978 kaasas ta valitsusse Venstre, moodustades suure koalitsiooni majandusprobleemide lahendamiseks. Koalitsioon kestis 23. oktoobrini 1979, mil Venstre sellest lahkus. Jørgensen astus peaministrikohalt tagasi 10. septembril 1982 ja tema järglaseks sai Konservatiivse Rahvapartei juht Poul Schlüter, kuid Jørgensen jäi erakonna juhiks kuni 1987, mil ta astus selleltki kohalt tagasi ja tema järglaseks erakonnajuhi kohal sai Svend Auken. Jørgensen oli tugev liider. Ta tugevdas Taani sotsiaalsüsteemi ja ühiskondlikku heaolu, kuid tema poliitika suurendas riigieelarve puudujääki tunduvalt ja see tõi kaasa suured välisvõlad. 1986. ja 1991. aastal oli ta Põhjamaade Nõukogu president. 1990 valiti Jørgensen aasta taanlaseks. Ta on kirjutanud mitu autobiograafiat.
Páll Pétursson

Páll Bragi Pétursson (17. märts 1937 – 23. november 2020) oli Islandi poliitik, Progressipartei liige. 1990. aastal oli ta Põhjamaade Nõukogu president. Sotsiaalministeeriumi koduleht
Duran Çetin

Duran Çetin (sündinud 15. veebruaril 1964 Konyas) on türgi romaanikirjanik. Ta on lõpetanud Selçuki ülikooli teoloogiateaduskonna. Bir Kucak Sevgi,Beka Yayınları, İstanbul, 2000, Güller Solmasın, Beka Yayınları, İstanbul, 2000, Kırmızı Kardelenler, Beka Yayınları, İstanbul, 2003, Sana Bir Müjdem Var, Beka Yayınları, İstanbul, 2006, Gözlerdeki Mutluluk, Beka Yayınları, İstanbul, 2007, Minik Göl, Koski Yay, Konya, 2009, Büyük Ödül, Beka Yayınları, İstanbul, 2009, Balkondaki Adam, Beka Yayınları, İstanbul, 2009, Kül Yığını, Beka Yayınları, İstanbul, 2010, Bir Adım Ötesi, Beka Yayınları, İstanbul,2002, Yolun Sonu, Beka Yayınları, İstanbul, 2004, Portakal Kızım, Beka Yayınları, İstanbul, 2005, Toprak Gönüllüler, Beka Yayınları, İstanbul, 2008, Portakal Kızım Sadece Ben, Beka Yayınları, İstanbul, 2010, Gökkuşağı Yolculuğu, Gonca Yayınları, İstanbul, 2010, Koduleht http://yenisafak.com.tr/Kitap/?i=127773 http://yenisafak.com.tr/KulturSanat/?i=236503 http://www.beyazgazete.com/biyografi-duran-cetin-kimdir-hayati.html http://www.kimkimdir.gen.tr/kimkimdir.php?id=5881
Karin Söder

Karin Anne Sofie Söder (neiupõlvenimi Bergenfur; 30. november 1928 Kil – 19. detsember 2015 Täby) oli Rootsi poliitik, Keskpartei liige. Aastatel 1985–1987 oli ta Keskpartei esimees. Ta oli esimene naine, kes valiti Rootsi suure erakonna liidriks. Ta oli aastatel 1971–1991 Riksdagi saadik. Ta oli ka üks maailma esimesi naisvälisministreid. Ta oli Rootsi välisminister aastatel 1976–1978 ja Rootsi sotsiaalminister aastatel 1979–1982. 1984. ja 1989. aastal oli Karin Söder Põhjamaade Nõukogu president.
Jason and the Argonauts

"Jason and the Argonauts" on mitme teose pealkiri: "Jason and the Argonauts", 1963. aasta film "Jason and the Argonauts", 2000. aasta miniseriaal
Jüri Jegorov

Õigusajaloolase kohta vaata artiklit Jüri Jegorov (õigusajaloolane). Jüri Jegorov (26. veebruar 1972 Tallinn – 1. aprill 2011) oli Eesti tarbegraafik. Ta õppis aastatel 1984–1988 Tallinna Kunstikoolis ja 1992–1996 Tallinna Kunstiülikoolis vabagraafika erialal. Alates 1994. aasta sügisest töötas ta tarbegraafikuna. CV Vaal Galerii Jüri Jegorov 26. II 1972 – 1. IV 2011 in memoriam
Luis Suárez (täpsustus)

Luis Suárez on mitme tuntud inimese nimi: Luis Suárez Fernández, Hispaania ajaloolane Luis Suárez Miramontes, Hispaania endine jalgpallur ja jalgpallitreener Luis Fernando Suárez, Colombia jalgpallitreener Luis Alberto Suárez, Uruguay jalgpallur Luis Javier Suárez Charris, Colombia jalgpallur
Elsi Hetemäki

Elsi Maria Hetemäki-Olander (neiupõlvenimi Rinne, varem Hetemäki; 26. september 1927 Oulainen – 3. detsember 2023 Helsingi) oli Soome poliitik, Rahvusliku Koonderakonnna liige. Ta oli Eduskunna liige aastatel 1970–1991, sealhulgas Eduskunna aseesimees aastatel 1987–1991. 1984. ja 1987. aastal oli ta Põhjamaade Nõukogu president. Valtiopäiväneuvos Elsi Hetemäki kuollut Yleisradio, 3. detsember 2023. Vaadatud 3. detsembril 2023 Elsi Hetemäki-Olander Eduskunta. Vaadatud 3. detsembril 2023
Chris Smalling

Christopher Lloyd "Chris" Smalling (sündinud 22. novembril 1989 Londonis) on inglise jalgpallur, kes mängib kaitsjana Itaalia kõrgliiga klubis Roma. Manchester United Inglismaa meister (2): 2010–11, 2012–13 FA Cup (1): 2016 FA Community Shield (3): 2010, 2011, 2013
Park Ji-sung

Park Ji-Sung (sündinud 25. veebruaril 1981) on Lõuna-Korea endine elukutseline jalgpallur. Aastatel 2005–2012 mängis Park Ji-Sung Inglismaa klubis Manchester United.
13. kromosoom

Inimese 13. kromosoom ehk kromosoom 13 on inimese kromosoom. Nagu kõiki teisi autosoome ehk mittesugukromosoome, on inimesel ka seda kaks koopiat. Inimese 13. kromosoom sisaldab umbes 115 miljonit aluspaari ehk ligikaudu 3,5% kogu inimese DNA-st. Geene on leitud 927, mille hulgast 313 kodeerivad valke ja 311 on pseudogeenid. On leitud seoseid 13. kromosoomis paiknevate geenide ja selliste haiguste vahel nagu rinnavähk, põievähk, mittesündroomne kurtus, MODY tüüp 4 (suhkurtõbi), Wilsoni tõbi, Patau sündroom (trisoomia 13), retinoblastoom, Tourette'i sündroom, Troyeri sündroom, Waardenburgi sündroom. Chromosome Statistics VEGA (seisuga märts 2011) National Institutes of Health: "Chromosome 13" Genetics Home Reference